11. รายการระหว่างกัน

ที่ผ่านมาบริษัทมีรายการระหว่างกันกับบริษัทที่เกี่ยวข้องกับบริษัทในกลุ่ม
เฉพาะกรณีที่มีความจำเป็นอันเนื่องมาจากการดำเนินธุรกิจเท่านั้น เช่น
การซื้อขายวัตถุดิบและการให้ความช่วยเหลือทางด้านการเงิน
ซึ่งรายการดังกล่าวทำให้บริษัทได้รับประโยชน์ในเรื่องของการควบคุมคุณภาพและในด้านราคาของวัตถุดิบ
ซึ่งรายการระหว่างกันดังกล่าว เป็นไปตามลักษณะการดำเนินธุรกิจตามปกติ
และมีการกำหนดราคาซื้อขายเช่นเดียวกับเงื่อนไขการค้าที่ให้แก่บุคคลทั่วไป
(โปรดดูรายละเอียดรายการระหว่างกันในหมายเหตุประกอบงบการเงิน ข้อ 6 และข้อ 30)

ขั้นตอนการอนุมัติให้ทำรายการระหว่างกันดังกล่าวข้างต้น ได้มีการทำสัญญาซื้อขายสินค้า
รวมทั้งการให้ความช่วยเหลือทางด้านการเงิน
ซึ่งขั้นตอนดังกล่าวได้ผ่านการพิจารณาจากคณะกรรมการบริษัท รวมทั้งกรรมการอิสระด้วย
โดยเปิดเผยรายการ ซึ่งผู้สอบบัญชีของบริษัทสามารถตรวจสอบได้

ในไตรมาสที่ 3/2544 นี้ บริษัท จีเอฟพีที จำกัด (มหาชน) ได้ค้ำประกันวงเงินสินเชื่อให้กับบริษัท
กรุงไทยอาหารสัตว์ จำกัด (มหาชน) เป็นจำนวนเงิน 31.25 ล้านบาท และ บริษัท จีเอฟพีที
จำกัด (มหาชน) และบริษัทย่อยได้ค้ำประกันวงเงินสินเชื่อร่วมกันให้กับบริษัท กรุงไทยอาหารสัตว์
จำกัด (มหาชน) เป็นจำนวนเงิน 40.75 ล้านบาท รวมเป็นวงเงินค้ำประกันทั้งสิ้น 72.00
ล้านบาท หรือคิดเป็นร้อยละ 3.05 ของมูลค่าตามบัญชีของสินทรัพย์ที่มีตัวตนสุทธิ
(ตามงบการเงินรวมของบริษัท สิ้นสุดวันที่ 30 กันยายน 2544) ซึ่งรายการดังกล่าวข้างต้น
บริษัทต้องขอสัตยาบันต่อผู้ถือหุ้นในการทำรายการดังกล่าว ในการประชุมสามัญผู้ถือหุ้นประจำปี 2545
ในวันที่ 10 เมษายน 2545 เวลา 9.00 น. ณ ห้องวิมานทิพย์ โรงแรมมณเฑียรริเวอร์ไซด์
กรุงเทพฯ เนื่องจากรายการดังกล่าวข้างต้นเข้าข่ายเป็นรายการที่เกี่ยวโยงกันเข้าเกณฑ์ตามข้อ 4
ของประกาศตลาดหลักทรัพย์แห่งประเทศไทย เรื่องหลักเกณฑ์ วิธีการ
และการเปิดเผยรายการที่เกี่ยวโยงกันของบริษัทจดทะเบียน
ซึ่งต้องขอความเห็นชอบในการตกลงเข้าทำรายการต่อที่ประชุมผู้ถือหุ้น
การให้ความเห็นชอบของผู้ถือหุ้นในการตกลงเข้าทำรายการเกี่ยวโยงกันนี้
ต้องมีคะแนนเสียงไม่ต่ำกว่า 3 ใน 4
ของจำนวนเสียงทั้งหมดของผู้ถือหุ้นหรือผู้รับมอบฉันทะของผู้ถือหุ้น (ถ้ามี)
ที่มาประชุมและมีสิทธิออกเสียงลงคะแนน โดยไม่นับส่วนของผู้ถือหุ้นที่มีส่วนได้เสีย
(โปรดดูรายละเอียดของรายการในแบบรายงานสารเทศรายการที่เกี่ยวโยงกันตามเอกสารแนบท้ายนี้)

สารสนเทศเกี่ยวกับรายการที่เกี่ยวโยงกันเนื่องจากมีการค้ำประกันวงเงินสินเชื่อให้กับบริษัทย่อย

ระหว่าง

บริษัท จีเอฟพีที จำกัด (มหาชน) และบริษัทย่อย ในฐานะผู้ค้ำประกัน

กับ

กับบริษัท กรุงไทยอาหารสัตว์ จำกัด (มหาชน) ในฐานะผู้ถูกค้ำประกัน

1.  วัน เดือน ปี ที่เกิดรายการ

20 กรกฎาคม 2544 ถึง 30 กันยายน 2544 

2.  คู่กรณีที่เกี่ยวข้อง

  ผู้ค้ำประกันวงเงินสินเชื่อ: บริษัท จีเอฟพีที จำกัด (มหาชน) และบริษัทย่อย

  ผู้ถูกค้ำประกันวงเงินสินเชื่อ: บริษัท กรุงไทยอาหารสัตว์ จำกัด (มหาชน)

3.  รายละเอียดของรายการ

บริษัท จีเอฟพีที จำกัด (มหาชน) ได้ค้ำประกันวงเงินสินเชื่อให้กับบริษัท กรุงไทยอาหารสัตว์ จำกัด
(มหาชน) โดยมีวัตถุประสงค์หรือนโยบายในการค้ำประกันวงเงินสินเชื่อดังนี้

เนื่องจากการขอวงเงินสินเชื่อประเภทเงินเบิกเกินบัญชีและตั๋วสัญญาใช้เงิน มักจะใช้วิธีกู้ร่วมกัน
เพื่อจะได้มีศักยภาพในการเจรจาต่อรองกับทางธนาคารหรือสถาบันการเงิน ด้วยเหตุผลดังกล่าวนี้
ทำให้เกิดภาระค้ำประกันวงเงินระหว่างบริษัทเกิดขึ้น
ซึ่งการค้ำประกันวงเงินสินเชื่อดังกล่าวไม่มีหลักประกันหรือเงื่อนไขอื่นใดเพิ่มเติม

4.  มูลค่ารวมของสิ่งตอบแทนหรือมูลค่ารวมของรายการ

บริษัท จีเอฟพีที จำกัด (มหาชน) ได้ค้ำประกันวงเงินสินเชื่อให้กับบริษัท กรุงไทยอาหารสัตว์ จำกัด
(มหาชน) คิดเป็นจำนวนเงิน 31.25 ล้านบาท และบริษัท จีเอฟพีที จำกัด และบริษัทย่อย
ค้ำประกันวงเงินร่วมกันให้กับบริษัท กรุงไทยอาหารสัตว์ จำกัด (มหาชน) คิดเป็นจำนวนเงิน
40.75 ล้านบาท รวมเป็นวงเงินค้ำประกันทั้งสิ้น 72.00 ล้านบาท

5 ภาระค้ำประกันวงเงินสินเชื่อนี้มีมูลค่าเท่ากับ 72 ล้านบาท คิดเป็นร้อยละ 3.05
ของมูลค่าตามบัญชีของสินทรัพย์ที่มีตัวตนสุทธิ (ตามงบการเงินรวมของบริษัท สิ้นสุดวันที่ 30 กันยายน
2544) ดังนั้นรายการข้างต้นจึงเป็นรายการที่เกี่ยวโยงกันเข้าเกณฑ์ตามข้อ 4
ของประกาศตลาดหลักทรัพย์แห่งประเทศไทย เรื่องหลักเกณฑ์ วิธีการ
และการเปิดเผยรายการที่เกี่ยวโยงกันของบริษัทจดทะเบียน
ซึ่งต้องขอความเห็นชอบในการตกลงเข้าทำรายการต่อที่ประชุมผู้ถือหุ้น
การให้ความเห็นชอบของผู้ถือหุ้นในการตกลงเข้าทำรายการเกี่ยวโยงกันนี้
ต้องมีคะแนนเสียงไม่ต่ำกว่า 3 ใน 4
ของจำนวนเสียงทั้งหมดของผู้ถือหุ้นหรือผู้รับมอบฉันทะของผู้ถือหุ้น (ถ้ามี)
ที่มาประชุมและมีสิทธิออกเสียงลงคะแนน โดยไม่นับส่วนของผู้ถือหุ้นที่มีส่วนได้เสีย

6. ชื่อของบุคคลที่เกี่ยวโยงกัน และชื่อของผู้ที่เกี่ยวข้อง

บริษัท จีเอฟพีที จำกัด (มหาชน) ซึ่งเป็นบริษัทแม่ ถือหุ้นในบริษัท กรุงไทยอาหารสัตว์ จำกัด
(มหาชน) ในสัดส่วน 70.28% ซึ่งผู้ถือหุ้นรายใหญ่ของทั้ง 2 บริษัท
เป็นผู้ถือหุ้นกลุ่มเดียวกันและมีกรรมการและผู้บริหารร่วมกัน โดยมีรายละเอียดดังนี้

สัดส่วนถือหุ้นใน GFPT สัดส่วนถือหุ้นในKT

1. นายเจริญ ศิริมงคลเกษม 19.33% 7.22%

2. นายประสิทธิ์ ศิริมงคลเกษม 17.55% 7.61%

3. นายวิรัช ศิริมงคลเกษม 18.20% 5.27%

4. นพ. อนันต์ ศิริมงคลเกษม 0.18% 0.52%

5. นางสมสิริ อิงโพธิ์ชัย 0.22% 0.04%

6. นางปรานี ภาคสุข 1.05% 0.52%

บริษัทขอรับรองว่าสารสนเทศในแบบรายงานนี้ถูกต้องและครบถ้วนทุกประการ

(นายวิรัช ศิริมงคลเกษม) (นพ.อนันต์ ศิริมงคลเกษม)

กรรมการผู้จัดการ รองกรรมการผู้จัดการ